**Заттын санын цифрмен сәйкестендіру. 3 – 4 санын салыстыру. Кең – тар. Тіктөртбұрыш ( өзге пішіндердің ішінен табу).**

**Мақсаты**: балаларды 4 - ке дейін тура және кері санап үйрету, 3 – 4 санын салыстыруға үйрету, кең – тар ұғымдарымен таныстыру, есте сақтау қабілеттерін дамыту. Шапшандыққа, тапқырлыққа тәрбиелеу.

**Көрнекіліктер:**  ертегі кейіпкерлері, ағаштар, шыршалар, 1- 4 дейінгі цифрлар, жолақшалар, геометриялық пішіндер.

|  |  |  |
| --- | --- | --- |
| **Оқу іс – әрекет кезендері** | **Тәрбиешінің іс - әрекеті** | **Балалардың іс - әрекеті** |
| **Мотивациялық - қозғаушылық** | **Шаттық шеңбері.**  Қане, қане тұрайық,  Үлкен шеңбер құрайық,  Барлық, барлық достармен,  Амандасып алайық.  - Балалар, сендер ертегілерді жақсы көресіңдер ме?  Ендеше , біз бүгін «Үйшік» ертегісінің кейіпкерлерімен бірге математика әлеміне саяхат жасайық. | Балалар тәрбиешімен бірге шеңберге тұрып, өлең жолдарын қайталайды.  - Иә. |
| **Ұйымдастырушылық - ізденістік** | Әуенмен ертегі кейіпкерлері Тышқан, Бақа, Түлкі, Аю орманға кіреді.  - Балалар, қараңдаршы, орман ішінде үйшік тұр екен. Тышқан мен Бақаның үйшікке кіргісі келеді. Бірақ оларға баспалдақпен көтерілу үшін біздің көмегіміз қажет.  -Қане, баспалдақпен көтерілгенде 1-ден 4 - ке дейін тура санайық, ал түскенде кері санайық.  -Балалар, назар аударыңдаршы, орманда үйшіктен басқа тағы да не бар? Үйшіктің оң жағында ағаштар, сол жағында шыршалар бар.  -Неше ағаш бар екен?  -Ендеше, адымызда жатқан кілемшенің жоғарғы бөлігіне қанша ағаш сонша сары үлкен дөңгелек қояйық. Жанына 3 цифрын қойыңдар.  - Ал шырша нешеу? Ендеше кілемшенің астыңғы бөлігіне қанша шырша сонша жасыл үлкен дөңгелек қояйық. Оның жанына 4 цифрын қойыңдар.  - Балалар, үйшікке қарай аю мен түлкі бара жатыр. Аю қандай? Ал түлкі ше? Енді, көрсетейікші, түлкі қандай жолмен, ал аю қандай жолмен барады екен? Аю үлкен болғандықтан кең жолмен барады, ал түлкі кішілеу болғандықтан тар жолмен барады.  - Рақмет, сендер аңдарға дұрыс жолды көрсеттіңдер.  **Сергіту сәті (әуенмен)**  Аяқпенен топ - топ – топ,  Ал қолменен шапалақ,  Бір оңға, бір солға  Айналайық, кел мұнда.  Қолымызды бір сілтеп,  Басымызды шайқайық,  Бір оңға, бір солға,  Ойнайықшы кел мұнда.  - Аю кіргенде үйшік бұзылып қалады. Аю аңдарға жаңадан үлкен үйшік салып береді. Ал оның салған үйшігі қандай пішіндерден тұрады екен? | Балалар тура және кері санайды.  1,2,3. Барлығы үшеу.  1,2,3,4. Барлығы төртеу.  Балалар берілген тапсырманы орындайды.  - Аю үлкен.  - Түлкі кішкентай.  Балалар өлең жолдарына сәйкес қимылдар жасайды.  Шатыры үшбұрыштан, қабырғасы шаршыдан, есігі, терезесі тіктөртбұрыштан. |
| **Рефлексиялық - түзетушілік** | **Дидактикалық ойын:**  «Бұл қай пішін?».  Мақсаты: пішіндерді сипап - сезу арқылы ажырата білуге үйрету.  Балалар, біз тағы да бір тапсырма орындайық.  Алдымызда жатқан карточкаларда пішіндер салынған, сол пішіндердің арасынан тіктөртбұрышты тауып, оны ұнаған түспен бояйық.  Қорытындылау. Тәрбиеші балаларды мадақтайды. | Балалар қызыға ойнайды.  Балалар 2 тіктөртбұрышты бояйды. |

**Күтілетін нәтиже:**

**Біледі:** 4 цифрын; геометриялық фигура – тіктөртбұрышты;

**Игереді:** заттың санын цифрмен сәйкестендіруді; таныс заттарды еніне қарай(кең – тар) сәйкестендіруді;

**Меңгереді:** заттар тобының тең немесе тең еместігі туралы түсінікті.

**Гүлбану Оспанова Тұрсынбаевна**

№36 «Балапан» балабақшасының тәрбиешісі